ISIGIDIMI SAMAXOSA, MARCH 1, 1880.

5

Ke kaloku into ezalwa yilenteto ezintliziyweni zabo bonke abahlobo babantsundu yile.

1. Nakuba iyimvelo kanjalo kufanelekile ukuba kubeko ibongo elinjalo, ixesha lalonto alikafiki—kodwa liyeza.
2. Imfundo yabantsundu isenehambo ende pambi kwayo andul’ ukuba amadodana antsundu kutiwe ayifanele lonto.
3. Amadodana antsundu alangazelela iwonga elilelo aka- kabi kona nasendleleni esa kulo. Ehlabatini apa akuko lizwe ndilaziyo ekuti kulomntu ngenxa yemfundo le yodwa sekusitiwa ufanele ukungena e-Parlamente. Ongxamele lonto kufuneka ete amaxesha onke wavelisa ibango elilimbi eligqite imfundo. Kufuneka ebonise umsebenzi otile awe- nzileyo mhlaumbi awulingileyo. Kufuneka ete wabonisa into etile elilungelo loluntu ate wayitabata wazinikela kuyo abonise ukuba uyavuma ukuba lento apulukwa yiyo ngenxa yelo lungelo loluntu. Ndiyabayala bonke abantsundu abafikelelwa ngamazwi am ngoku nokuba kungelinye ixesha ukuba bangazikohlisi kulendawo. Asinto yaka yaviwa pakati kwabamhlope, napakati kwabamnyama ayisoze yenzeke, lento yokuti imfundo le yodwa imenze umntu afanelwe yindawo kweyona ntlanganiso ipakamileyo yokudala imiteto kweli lizwe.

Nditeta ndigqite nakule ndawo nditi;—nokuba uluntu olu Iona bese luvutiwe malunga nalento akuko madoda ahleli seleyilungele. Kanjalo abo bafuna iwonga elinjalo kufuneka bete kuqala benza into eninzi yomsebenzi onzima nolukulu pambi kokuba sibe nako ukuti into enjalo ingafaneleka. Elokugqiba, nditi yinto elusizi kum ukuba nditi, kangangoko ndinokuqonda, lomsebenzi ubuya kufika uba- lungiselele iwonga elinjalo aba Ntsundu, awenziwa.

UKUDIBANA KWE NTOMBI NODODANA.

Kwenye inyanga, ndandenze amazwana ngoku fundiswa kwentombi, ndifuna ukubonisa ngoku kodwa ukuba baninzi abangeka kuqabukeli. Nanamhla ndisa nxamele ukwayama londawo, ndikangelise kule nyaniso yokuba, xa intombi zingafundiswayo, kubulawa naba bafana abenzelwa imigudu kangaka ngabazali.

Kuko intambo abaya kuyi bona aba nokuqonda, ebope amadoda nama nkazana, ekuti ngenxa yayo, kuhlale kunga vumeleki ukuba kubeko mgama ungakanani pakati kwala maqela mabini. Kutiwa kambe kuya nyukwa luhlanga. Kule nduli inyukwayo, nditi, maze niqonde, ukuba xa anyuswa odwa amadodana, zibe intombi zishiywa ezantsi, kuya kufunyanwa ukuba amadodana atsalwe zizo, ada abuya eza kwalapo zikoyo ; ize ngoko ibe icitakele yonke imizamo, ebe yenziwe yokunyusa abafana. Enye yembongi zase Mangesini ike yavakala imemelela isiti:—

Indoda ne nkazana

Babambene ngezandla, Benyuka, beble kunye Kokuhle kwanokubi: Kuse bukobokeni Nase nkululekweni, Kuse kukanyeni Nase bunyameni Bahleli bedibene.

Xenikweni inkazana

Uyi sbiya ngase mva, Uyishiya ebubini Bentlalo nesimilo, Oyindoda wotinina Ukunyuka eyedwa?

Lembongi, manene akowetu, isishumayeza inene. Impe- mbelelo yenkazana, noko ingati ayibonakali, asikuko nokuba inkulu, inamandla. Masikumbule ukuba umfundisi wokuqala, ofundisa umntwana, yinkazana; yiyo eqala imxelele okuhle nokubi. Kananjalo, nokuba wena yise uyamfundisa unyana wako, umnyuse, liyeza ixesha eniya kwahlukana naye, aze aye kuba sesandleni kwase nkazana—esomfazi

wake. Kuya kuba njanina ke, xa omnye apezulu, omnye ese zantsi?

Umbali wala mazwi, ude ati, ingabi esi sikalo singaka sokuba imfundo iyaputa kumadodana antsundu, sibangelwa nakukuba intombi zishiywa ngase mva, kuba apo kunjalo, aya kubuya aguquke namadodana, aye apo zikoyo intombi. Makowetu, masingahluli izinto ezingahlulekiyo. Oko bendise semfundweni, sibe silazi icala elintombi zisileyo, ngokukangela kwisimilo sabafana abavela kwelo cala abeze kufunda. Ebeti ukuba amadodana lawo azibekile, andilekile, silindele ukuba siya kufika zinjalo nentombi zalo macala, ibe lontliziyo isenziwa kukumbulela ukuba nkulu kwempembelelo ye nkazana endodeni, nokuba pakati kwaba bantu bobabini, kuko umnxeba oba bopileyo, ukuze uhlale umfutshane umgama wokushiyana kwabo.

Ukutsho ke, lusapo Iwakowetu, nditi akuncedi nto ukuba siqabukele ukufundisa amadodana odwa, sikucukuceze okwe ntombi; nakuba tina siya hlula, bobuya baye kuhlangana, abe oyena uya kubuya msinya, ingulo sibe sisiti tina siyamnyusa. Nditi, ofuna ukupakamisa udodana, makenyuse nentombi.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zaba balelani betu, asitsho nokuti siyavumelana nazo zonke incwadi zabo esizishicilelayo.*

Mr. Mhleli.—

Kum kuluvuyo olukulu ukubona ukuba uhlanga Iwakowetu olu Ntsundu luhambisela pambili, emasikweni okukanya nawe ncubeko. Enye yezinto ezibonisa ukuhambisela pambili kohlanga, zingxoxo zokupatwa kwelizwe, endizibona futi epepeni lako. Ndingavuya ezonto zixoxwayo zite zavelisa okulungileyo, zaluvusa, zalubonisa uhlanga izinto ebezifanelwe ukwenziwa, ukuze lubenako ukuhambisela pambili.

Into exelwa ngu Mr. Jabavu kwincwadi yake yokugqibela, andiyiqondi kakuhle. Kokwam ukuva ngati uti, ixesha lifikile lokuba amadodana aNtsundu abe zijaji, ngama gqweta, ngamalungu e-Parliament, nemantyi. Kokwam ukuqonda, lomalungelo asiwalelwe mntu, sinako ukuwafikelela ukuba sinazo ingqondo, nobulumko bokuba zizo ijaji, na magqweta. Kufuneka singa ngxamanga, satabata ibanga pezu kwebanga. Eyam inkolo yeyokuba ingqondo, nobulumko bokuba zezo zinto asikabinabo, ngoko ke ixesha alikafiki, liyakufika kupela xa sinalo ngqondo. Asinakuba zijaji, ngapambili kokuba sibe ngamagqweta ejaji (advocates), pambi kokuba sibe zi *advocates* kufuneka sipumelele i- Examinations ezinqabileyo. Ke tina luhlanga lu Ntsundu, ukuba andiposisi, akuko namnye kuti, xa ndishiya u-Mr. Soga ongasekoyo, owake wapumelela nanye i-Examination ngapandle kweye Teacher, ne Uni­versity School Examination. Ke xa sisapumelele i-Examination ezipantsi ngoluhlobo, sicinga ukuba sesinokufumana indawo ezipakame kangaka na? Ewe maninzi amadoda alumkileyo, noko angazanga apumelele kwezi Examination ndizixelileyo. Indoda enobulumko ne- ngqondo yayo, mayiyibonise ngemisebenzi yayo. Ipina ke kuti tina siti sinokukanya, imisebenzi yetu esitetelayo ukuba ozindawo sizifanele? E-Parlamente akutunyelwa madoda afunde incwadi kupela, kodwa amadoda anengqondo akwaziyo ukuxoxa. akwaziyo ukunika, nokutyila amaq'inga alungileyo.

Abateteleli benkolo yokuba ixesha lifikile, bati, “ E-India abemi belozwe banazo ezondawo zipakamileyo.” Kwabo bati ixesha lifikile nditi, Ama India anamagqweta, namanye amadoda afunde kakulu apumeleleyo kwi Examination ezipunyelelwa ngabamhlope, pambi kokuba babe nelungelo yokuba ngamagqweta. Abantu base India bane ncubeko enkulu, engenako ukude ilinganiswe neyetu. I-India igqitile kwiminyaka eli 120, ipantsi kolaulo Iwama Ngesi! Mingapi eyetu iminyaka sipantsi kolo laulo ? Asinako ukuzilinganisa nama India. Bendingaxela indawo ezininzi zokubonisa ukuba ixesha letu alikafiki; kodwa ndiyatemba liyasondela.

Into engesiyilumkela tina ba Ntsundu, kukuba sibe zi *voter,* sonke abanako ukuba zizo. Siti xa lifikileyo ixesha lokuba kunyulwe amadoda e-Parlamente, siti pambi kokuba siyinyule indoda, siyivavanye malunga nendawo ekungati kuxoxwe ngazo, kwi Parlamente ezizayo. Imiteto yenziwa ngamadoda esiwatumela e-Parlamente, nawo ke aka naku vumelana nemiteto engatandwa ngabantu ababanyulileyo. Ngumteto owaziwa ngabo bonke abayifundayo imbali yama Ngesi, ukuba apo ku-